**Frumoasă ești**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frumoasă ești,ca floarea de cireș

Copilă cu miresme în grai

Și te compar când mă privești galeș

Cu panseluțele-nflorite-n Mai

Frumoasă ești,ca un amurg de vară

Ca o Gregoriană lună de April

Și în acorduri fine de vioară

Dansăm îmbrățișați,frumos copil!

De tine,muză,m-am lăsat stârnit

Și-n ochii tăi luceferi se arată

Ca un metal de aur poleit

Frumoasă ești,cu inimă curată

Frumoasă ești,și sfântul Demiurg

Mi-a-ngăduit să-ți dau iubire mare

Cu sărutări pe trup ca să îți curg

Și flacăra iubirii,s-o aprind mai tare

În tine văd cum înflorește-o roză

Când dulce te sărut,făptură rară

Celebră precum Sadoveanu-n proză

Cu tine nimeni și nimic nu se compară!